জিউস
টাইটানদের সঙ্গে যুদ্ধের পর জিউস তাঁর দুই দাদা পসেইডন ও হেডিসের সঙ্গে বিশ্বচরাচর ভাগ করে নেন। জিউস হন আকাশের দেবতা, পসেইডন সমুদ্রের এবং হেডিস মৃতলোক বা পাতালের দেবতা হন। প্রাচীন পৃথিবী গাইয়াকে কেউ দাবি করতে পারেন না। তাই তিনি এই তিন জনেরই নিয়ন্ত্রণাধীন থাকেন। এই কারণেই পসেইডনকে "ভূকম্প-সৃষ্টিকারী" (ভূমিকম্পের দেবতা) বলা হয় এবং হেডিস মৃত মানুষদের উপর নিজ আধিপত্য কায়েম করেন। (পেনথাস দেখুন)
আস্ত্রাইয়ুস
গ্রিক পুরাণে, আস্ত্রাইয়ুস ছিল টাইটান গোত্রভুক্ত একজন দেবতা। সে ছিল টাইটান ক্রিউস ও পোন্তুসের কন্যা এউরিবিয়ার সন্তান। তার সাথে ঊষাদেবী এয়সের বিয়ে হয়। তাদের সন্তানেরা হল - উত্তর (বোরেয়াস), দক্ষিণ (নোতুস), পূর্ব (এউরুস) ও পশ্চিমা (জেফাইরুস) বায়ু এবং ৫ জন আস্ত্রা প্লানেতা (গ্রহ)। ৫ জন আস্ত্রা প্লানেতার নামগুলো হল - এয়স্ফোরুস, পাইরয়ইস, স্তিল্বন, ফাইনন ও ফাইথন।